
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1074 

15 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξαίρεση των εταιρειών παροχής πιστώσεων από την 
υποχρέωση υποβολής κατάστασης συμφωνητικών 

της παρ. 16του άρθρου 8 του Ν.1882/1990. 1 

Παράταση προθεσμίας υποβολής δηλώσεων φορολο¬ 
γίας εισοδήματος φυσικών προσώπων, στη ΔΟΥ 

Άρτας. 2 

Αύξηση του ύψους της πάγιας προκαταβολής της 

Πρεσβείας της Ελλάδας στο Σαντιάγο. 3 

Καθιέρωση υπερωριακής εργασίας υπαλλήλωντου Δή¬ 
μου Αγ. ΠαρασκευήςΝ. Αττικής,έως31.10.2004.... 4 

Τροποποίηση της παρ. 2 του άρθρ. 4 του Κανονισμού 

Παροχών του ΚΑΦ Λιμένος Κιάτου. 5 

Διενέργεια εκούσιου αναδασμού περιοχής αγροκτή¬ 
ματος Δημοτικού Διαμερίσματος Σφάκας του Δή¬ 
μου Ελάτειας Ν. Φθιώτιδας. 6 

Συγκρότηση Τμημάτων του Ελεγκτικού Συνεδρίου για 

το δικαστικό έτος 2004-2005. 7 

Η από 3.3.2004 αίτηση της Βενέτας Γ. Χριστοπούλου 
για τη λήψη ασφαλιστικών μέτρων κατά της εταιρεί¬ 
ας «ΟΡΓΑΝΙΣΜΟΣ ΙΠΠΟΔΡΟΜΙΩΝ ΕΛΛΑΔΟΣΑ.Ε.», 
σύμφωνα με το άρθρο 9 παρ. 4του Ν. 703/1977.... 8 


ΑΠΟΦΑΣΕΙ Σ 

Αριθ. 1055905/4654/ΔΕ-Β (1) 

Εξαίρεση των εταιρειών παροχής πιστώσεων από την 
υποχρέωση υποβολής κατάστασης συμφωνητικών 
της παρ. 16 του άρθρου 8 του Ν. 1882/1990. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 16 του άρθρου 8 του 
Ν.1882/1990, με τις οποίες ορίζεται ότι τα συμφωνητικά 
που καταρτίζονται μεταξύ επιτηδευματιών ή τρίτων για 
οποιαδήποτε συναλλαγή θεωρούνται μέσα σε δέκα (10) 
ημέρες από της ημερομηνίας καταρτίσεως και υπογρα¬ 
φής από την αρμόδια ΔΟΥ κ.λπ. 


2. Τις διατάξεις της παραγράφου 7 του άρθρου 32 του 
Ν.2648/1998 (ΦΕΚ 238 Α722.10.1998), με τις οποίες ορί¬ 
ζεται ότι με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, μπο¬ 
ρεί να καθορίζονται υπηρεσίες του Υπουργείου Οικονομι¬ 
κών στις οποίες υποβάλλονται τα στοιχεία που προβλέ- 
πονται από τις διατάξεις του άρθρου 8 του Ν.1882/1990 
και των άρθρων 47 και 55 του Ν.2065/1992, όπως αυτά 
ισχύουν, καθώς επίσης να εξαιρούνται ορισμένοι υπόχρε¬ 
οι από την υποβολή στοιχείων ή να ορίζεται διαφορετικός 
τρόπος υποβολής αυτών. 

3. Την υπ’ αριθ. 1065606/7222/ΔΕ-Β/18.7.2000 απόφα¬ 
ση του Υπουργού Οικονομικών με την οποία καθορίζεται 
διαφορετικός τρόπος υποβολής των συμφωνητικών της 
παραγράφου 16του άρθρου 8του Ν. 1882/1990. 

4. Την υπ’ αριθ.14650/Δ/ΟΕ 85/17.3.2004 (ΦΕΚ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτή¬ 
των Υπουργού Οικονομίας και Οικονομικών στους Υφυ¬ 
πουργούς Οικονομικών», αποφασίζουμε: 

Εξαιρούμε τα χρηματοδοτικά ιδρύματα της παραγ. 6 
του άρθρου 2του Ν.2076/1992 απάτην υποχρέωση υπο¬ 
βολής στην αρμόδια ΔΟΥ των συμφωνητικών που καταρ¬ 
τίζουν με τους πελάτες τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1055479/1489/ΑΟ012 (2) 

Παράταση προθεσμίας υποβολής δηλώσεων φορολογίας 
εισοδήματος φυσικών προσώπων, στη ΔΟΥ Άρτας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
Ν.2020/1992 (ΦΕΚ34Α’) με τις οποίες παρέχεται εξουσιο¬ 
δότηση στον Υπουργό Οικονομίας και Οικονομικών να πα¬ 
ρατείνει με απόφαση, τις προθεσμίες που ορίζονται από 
τις κείμενες φορολογικές διατάξεις για υποβολή φορολο¬ 
γικών δηλώσεων σε εξαιρετικές περιπτώσεις. 

2. Την κοινή απόφαση του Πρωθυπουργού και του 
Υπουργού Οικονομίας και Οικονομικών 14650/ΔΙΟΕ85/ 
17.3.2004 (ΦΕΚ Β’ 519) για τον καθορισμό αρμοδιοτήτων 
των Υφυπουργών Οικονομίας και Οικονομικών. 

3. Τις διατάξεις του άρθρου 62 του Ν.2238/1994 (ΦΕΚ 
151 Α’), που ορίζουν τις προθεσμίες υποβολής των ετή¬ 
σιων δηλώσεων φορολογίας εισοδήματος φυσικών προ¬ 
σώπων. 

4. Το γεγονός ότι λόγω της καταστροφής της φυτικής 
παραγωγής του νομού Άρτας από το παγετό του περα¬ 
σμένου χειμώνα, δημιουργήθηκε αυξημένος φόρτος ερ¬ 
γασίας τόσο για τους λογιστές όσο και για τη ΔΟΥ Άρτας 
στην οποία προσέφυγαν οι τελευταίοι για τη συγκέντρω¬ 
ση των απαραίτητων δικαιολογητικών προκειμένου για 
την είσπραξη των γεωργικών αποζημιώσεων από τους δι¬ 
καιούχους. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι και τις 15 Ιουλίου 2004 τις προ¬ 
θεσμίες υποβολής των δηλώσεων φορολογίας εισοδήμα¬ 
τος φυσικών προσώπων οικονομικού έτους 2004, που 
προβλέπονται από το άρθρο 62 του Ν.2238/1994, αρμό¬ 
διος για την παραλαβή των οποίων είναι ο προϊστάμενος 
της ΔΟΥ Άρτας. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 2/31332/Α0024 (3) 

Αύξηση του ύψους της πάγιας προκαταβολής της Πρε¬ 
σβείας της Ελλάδας στο Σαντιάγο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του άρθρου 145, παρ. 1 του Ν.2594/1998 «Περί Ορ¬ 
γανισμού του Υπουργείου Εξωτερικών» (Φ.Ε.Κ. 62/Α/ 
1998). 

2. Του άρθρου 46 παρ. 2 και 3 του Ν. 2362/27.11.1995 
(ΦΕΚ 247, Τεύχος Α’) «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις». 

3. Του άρθρου 27του Ν.2081/1992 (Α 154), μετο οποίο 
προσετέθη το άρθρο 29Α στον Ν. 1558/1985 «Περί Κυ¬ 
βερνήσεως και Κυβερνητικών Οργάνων». 

4. Την υπ’ αριθμ. 14650/ΔΙΟΕ 85/17.3.2004 (Φ.Ε.Κ. 519/ 
τ.Β’/17.3.2004) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών». 

5. Της με αριθμ. 2009531/940Α/28.2.1992 κοινή Απόφα¬ 
ση των Υπουργών Εξωτερικών και Οικονομικών, με την 
οποία το ύψος της πάγιας προκαταβολής της Πρεσβείας 
της Ελλάδας στο Σαντιάγο, καθορίστηκε σε Δολάρια 
Η.Π.Α. 10.000. 

6. Της υπ’ αρίθμ. 2/11053/Α0024/11.3.2003 (Φ.Ε.Κ. 437/ 
τ.Β’/11.4.2003) κοινής απόφασης των Υπουργών Οικονο¬ 
μικών και Εξωτερικών «Περί καθορισμού του είδους και 
του ποσοστού των δαπανών που θα καταβάλλονται από 


την Πάγια Προκαταβολή των Πρεσβειών, σε βάροςτου Ει¬ 
δικού Φορέα 09-120. 

7. Την ανάγκη αναπροσαρμογής του ύψους της πάγιας 
προκαταβολής της Πρεσβείαςτης Ελλάδας στο Σαντιάγο 
λόγω ανεπάρκειας αυτής, για την αντιμετώπιση των λει¬ 
τουργικών δαπανών της και των εκτάκτων περιστατικών, 
σύμφωνα μετά υπ’ αριθμ. Α.Π.Φ. Φ.088/24/17.5.2004 έγ¬ 
γραφο της εν λόγω πρεσβείας, αποφασίζουμε: 

1. Την αύξηση του ύψουςτης πάγιας προκαταβολής της 
Πρεσβείας στο Σαντιάγο, από 10.000 σε 13.000 Δολάρια 
Η.Π.Α. 

2. Την έκδοση χρηματικού εντάλματος ποσού 3.000 Δο¬ 
λαρίων Η.Π.Α. στο όνομα του υπολόγου διαχειριστή της 
πάγιας προκαταβολής της Αρχής αυτής, σε βάρος του 
εκτός προϋπολογισμού λογαριασμού «Πάγια προκατα¬ 
βολή Πρεσβειών σε συνάλλαγμα». 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

-♦- 

Αριθ. 133 (4) 

Καθιέρωση υπερωριακης εργασίας υπαλλήλων του Δή¬ 
μου Αγ. Παρασκευής Ν. Αττικής, έως 31.10.2004. 

Ο ΔΗΜΑΡΧΟΣ 

ΑΓΙΑΣ ΠΑΡΑΣΚΕΥΗΣ Ν. ΑΤΤΙΚΗΣ 
Έχοντας υπόψη: 

1. Τις διατάξεις του άρθ. 114 του Π.Δ. 410/1995. 

2. Τις υπ’ αριθ. 359/1996, 108/1997, 38/1998, 144/1998, 
163/2002 αποφάσεις του Δημοτικού Συμβουλίου «περί 
καθορισμού ωραρίου. 

3. Τις υπ. αριθ. 47387/1996, 16282/12.5.1997, 

13721/5.5.1998 και 40272/3.7.2002 αποφάσεις του Γενι¬ 
κού Γραμματέα Περιφέρειας Αττικής. 

4. Τις διατάξεις του άρθ. 20 του Ν. 3242/2004. 

5. Τις υπηρεσιακές ανάγκες του Δήμου για την αντιμε¬ 
τώπιση των έκτακτων αναγκών λόγω των Ολυμπιακών 
Αγώνων. 

6. Τις προβλεπόμενες στον Προϋπολογισμό του Δήμου 
Οικον. Έτους 2004 πιστώσεις με Κ.Α. 113.9.05 αποφασί¬ 
ζουμε: 

Καθιερώνουμε για την περίοδο από 5.6.2004 έως 
31.10.2004, υπερωριακή εργασία, νυχτερινή, Κυριακών 
και Εξαιρέσιμων για το προσωπικό του Δήμου μας που 
αναφέρεται στις αριθ. 359/1996, 108/1997, 38/1998, 
144/1998 και 163/2002 αποφάσεις του Δημοτικού Συμ¬ 
βουλίου, οι οποίες λειτουργούν όλες τις ημέρες του μήνα 
ή σε δωδεκάωρη ή εικοσιτετράωρη βάση. 

Καθορίζουμε τον αριθμό των υπαλλήλων και ωρών που 
μπορεί να εργάζεται υπερωριακά κατά τις νυχτερινές 
ώρες ή κατά τις Κυριακές και εξαιρέσιμες ημέρες ως 
εξής: 

Α. ΥΠΕΡΩΡΙΑΚΗ ΝΥΧΤΕΡΙΝΗ ΕΡΓΑΣΙΑ 
για 60 υπαλλήλους της υπηρεσίας καθαριότητας και του τμή¬ 
ματος Μηχανολογικού Εξοπλισμού 6.000 ώρες 

για 10 Τεχνίτες του γραφείου Αυτεπιστασίας 1.000 ώρες 
για 1 Εργοδηγό 100 ώρες 

για 4 Ηλεκτρολόγους 

για 10 υπαλλήλους της Τεχνικής Υπηρεσίας 
για 2 υπαλλήλους της Πολιτικής Προστασίας 
για 6 υπαλλήλους της Δημοτικής Αστυνομίας 


400 ώρες 
1.000 ώρες 
200 ώρες 
600 ώρες 


Β. ΥΠΕΡΩΡΙΑΚΗ ΕΡΓΑΣΙΑ ΚΥΡΙΑΚΩΝ ΚΑΙ ΕΞΑΙΡΕΣΙ¬ 
ΜΩΝ 


για 80 υπαλλήλους της υπηρεσίας καθαριότητας και του τμή¬ 
ματος Μηχανολογικού Εξοπλισμού 8.000 ώρες 

για 10 Τεχνίτες του γραφείου Αυτεπιστασίας 1.000 ώρες 
για 4 Ηλεκτρολόγους 400 ώρες 

για 1 Εργοδηγό 100 ώρες 

για 16 υπαλλήλους της υπηρεσίας κήπων 1.600 ώρες 
για 10 υπαλλήλους της Τεχνικής Υπηρεσίας 1.000 ώρες 
για 2 υπαλλήλους της Πολιτικής Προστασίας 200 ώρες 
για 6 υπαλλήλους της Δημοτικής Αστυνομίας 600 ώρες 
για 1 υπάλληλο του Γραφείου Δημάρχου 100 ώρες 


Η απόφαση αυτή έχει αναδρομική ισχύ ένα μήνα πριν τη 
δημοσίεσή της στην Εφημερίδα της Κυβερνήσεως. 

Με την ανωτέρω απόφαση προκαλείται δαπάνη για το 
Δήμο Αγίας Παρασκευής και για το έτος 2004 144.500,00 
ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αγία Παρασκευή, 5 Ιουλίου 2004 

Ο Δήμαρχος 
ΑΝΤΩΝΗΣΑ. ΣΙΔΕΡΗΣ 

-♦- 

Αριθ. 6666 (5) 

Τροποποίηση της παρ. 2 του άρθρ. 4 του Κανονισμού 
Παροχών του ΚΑΦ Λιμένας Κιάτου. 


Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του κωδ. του Ν. 5167/1932 περί ρυθμί- 
σεως των εις τους λιμένας φορτ/κών εργασιών κ.λπ. όπως 
τροποποιήθηκαν από το Ν.Δ. 1254/1949. 

2. Τιςδιατάξειςτου Ν. 2503/1997. 

3. Τις διατάξεις του άρθρου 14, του Ν. 2399/1996 και 
του άρθρου 20 του Ν. 2386/1996. 

4. Το υπ’ αριθμ. 6/4.2.2004 πρακτικό της ΔΕ/ΚΑΦ Λιμέ- 
νος Κιάτου. 

5. Το υπ’ αριθμ. Φ3/10928/30.4.2004 έγγραφο του Υπ. 
Απασχόλησης και Κοινωνικής Προστασίας. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την οικονομική δυνατότητα του ΚΑΦ Λιμένος Κιάτου, 
αποφασίζουμε: 

Εγκρίνουμε την τροποποίηση της παρ. 2, του άρθρου 4 
του Κανονισμού Παροχών του ΚΑΦ Λιμένος Κιάτου, που 
εγκρίθηκε με την ΕΕ 1445/23.12.1977 απόφαση του Επι- 
θεωρητού Εργασίας Πελ/σου και Δυτ. Ελλάδος και τρο¬ 
ποποιήθηκε μεταγενέστερα ως ακολούθως: 

Για όσους έχουν δέκα (10) έτη συμμετοχής στο ΚΑΦ Λι¬ 
μένος Κιάτου, ποσό τρεις χιλιάδες επτακόσια τριάντα ένα 
ευρώ και είκοσι λεπτά (3731,20 ευρώ). 

Γ ια κάθε έτος συμμετοχής από το 11 ο μέχρι και το 20ο 
τριακόσια τριάντα ευρώ και ενενήντα επτά λεπτά (330,97 
ευρώ). 


Για κάθε έτος συμμετοχής πέραν του 20ο τριακόσια 
εξήντα έξι ευρώ και ενενήντα τρία λεπτά (366,93 ευρώ). 

Το ανώτατο όριο της εφάπαξ αποζημίωσης δενδύναται 
να υπερβαίνει το ποσό των έντεκα χιλιάδων ογδόντα επτά 
ευρώ και εξήντα δύο λεπτών (11.087,62 ευρώ). 

Κλάσμα του χρόνου μεγαλύτερο των έξι (6) μηνών υπο¬ 
λογίζεται ως ολόκληρος χρόνος για τον υπολογισμό της 
προσαύξησης όχι όμως και για τη θεμελίωση δικαιώματος 
για τη χορήγηση της παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 25 Μαΐου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθ. 8426 (6) 

Διενέργεια εκούσιου αναδασμού περιοχής αγροκτήμα¬ 
τος Δημοτικού Διαμερίσματος Σφάκας του Δήμου 
Ελάτειας Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του άρθρου 4, του Ν.674/1977 «περί 
αναδασμού της γης και μεγεθύνσεως των γεωργικών εκ¬ 
μεταλλεύσεων και άλλων τινών διατάξεων». 

2. Την υπ’ αριθ. 64/9.1.2003 σχετική «περί μεταβιβάσε- 
ως αρμοδιοτήτων και εξουσιοδοτήσεως υπογραφής εγ¬ 
γράφων «ΜΕ ΕΝΤΟΛΗ ΝΟΜΑΡΧΗ» στους βοηθούς του. 

3. Την υπ’ αριθ. 8372/5.7.2004 εισήγηση της Δ/νσης 
Αγροτικής Ανάπτυξης Φθιώτιδας, αποφασίζουμε: 

Να γίνει εκούσιος αναδασμός στην περιοχή του αγρο¬ 
κτήματος του Δημοτικού Διαμερίσματος Σφάκας, του Δή¬ 
μου Ελάτειας και ειδικότερα στις θέσεις γνωστές με τις 
ονομασίες «Μαυρόγιες», «Χάνι Μπαλατσούρα», «Τριβο- 
λιάς», «Μοίρες», «Μήτικας», «Βοθάνια», «Χαλίκια», «Στε¬ 
νή», «Αγ. Θεόδωρος», «Παναγιά», «Βάλτος», «Βουρλιές», 
«Παπά Πηγάδια», «Ράχες», «Σελικοί», «Λιθαράκια», «Μυ¬ 
λωνάδες», «Κοκκινόγιες», «Χαραλάμπηδες», «Λιβάδι» και 
«Μεραλιώτικα», συνολικής έκτασης περίπου τεσσάρων 
χιλιάδωντετρακοσίωντριάντα (4.430) στρεμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Ιουλίου 2004 

Με εντολή Νομάρχη 
Ο Βοηθός Νομάρχης 
ΠΑΝΑΓΙΩΤΗΣ ΡΙΖΟΣ 

-♦- 

Αποφ. 3/2004 (7) 

Συγκρότηση Τμημάτων του Ελεγκτικού Συνεδρίου για το 
δικαστικό έτος 2004-2005. 

Η ΟΛΟΜΕΛΕΙΑ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

(Σε Συμβούλιο) 

(σύμφωνα μετά άρθρα 5 και 20 του Ν. 2172/1993) 

Αποτελούμενο, από τους: Κωνσταντίνο Ρίζο, Πρόεδρο 
του Ελεγκτικού Συνεδρίου, Βασίλειο Χασαπογιάννη, Γενι¬ 
κό Επίτροπο της Επικράτειας στο Ελεγκτικό Συνέδριο, 
Μιχαήλ Δημητρόπουλο, Χρήστο Χριστοφιλόπουλο, Γε¬ 
ώργιο - Σταύρο Κούρτη, Γεώργιο Σχοινιωτάκη, Ευστάθιο 

Ροντογιάννη και Ιωάννη Καραβοκύρη, Αντιπροέδρους, 
Ιωάννη Κωτσόπουλο, Παναγιώτη Παρασκευόπουλο, Ελέ¬ 
νη Φώτη, Κωνσταντίνο Κώη, Ιωάννη Μπαλαφούτη, Νικό¬ 
λαο Αγγελάρα, Κωνσταντίνο Κανδρή, Αθανάσιο Φρύδα, 
Μαρία Ζαγκλιβερινού, Αντώνιο Παπαργυρίου, Αντώνιο 
Τομαρά, Ηλία Αλεξανδρόπουλο, Θεοχάρη Δημακόπου- 
λο, Φλωρεντία Καλδή, Γεώργιο Κωνσταντά, Διονύσιο Λα- 
σκαράτο, ΜιχαήλΖυμή, Ευφροσύνη Κραμποβίτη, Ανδρο- 
νίκη Θεοτοκάτου, Γαρυφαλλιά Καλαμπαλίκη, Χρυσούλα 
Καραμαδούκη και Μαρία Βλαχάκη, Συμβούλους του Ελε¬ 
γκτικού Συνεδρίου, 

Οι Σύμβουλοι Χρήστος Ντάκουρης και Σωτηρία Ντού- 
νη απούσιασαν δικαιολογημένα. 

Συνεδρίασε σε Συμβούλιο στο Κεντρικό Κατάστημα του 
Ελεγκτικού Συνεδρίου στην Αθήνα (Βουρνάζου 4 και Τσό¬ 
χα, Αμπελόκηποι), στις 9 Ιουνίου 2004, ημέρα Τετάρτη, με 
Γραμματέα το Γεώργιο Κομπολάκη, Επίτροπο του Ελε¬ 
γκτικού Συνεδρίου, 

Για να προβεί στη σύνθεση των Τμημάτων του Ελεγκτι¬ 
κού Συνεδρίου με κατανομή σ’ αυτά των Μελών και Παρέ- 
δρων αυτού για το δικαστικό έτος 2004 -2005. 

Αφού έλαβε υπόψη: 

1. Τις διατάξεις του άρθρου 7 του Π.Δ/τος 774/1980 
“περί κωδικοποιήσεως κ.λπ.”, 

2. Τις διατάξεις των άρθρων 5 και 20 του Ν. 2172/1993 
και 13 παρ. 1 του Ν. 2298/1995, 

3. Τη ΦΓ8/15686/8.7.2002 ΦΕΚ Β' 1242/23.9.2002 από¬ 
φαση της Ολομέλειας του Ελεγκτικού Συνεδρίου, 

4. Την εισήγηση του Αντιπροέδρου Γεωργίου - Σταύρου 
Κούρτη που διατυπώθηκε στα πρακτικά της 3ης/9.6.2004 
Συνεδριάσεως της Ολομέλειας του Ελεγκτικού Συνεδρί¬ 
ου σε συμβούλιο και 

5. Τις ανάγκες της Υπηρεσίας, αποφασίζει: 

α' Συγκροτεί τα Τμήματα του Ελεγκτικού Συνεδρίου με 
κατανομή σ’ αυτά των Μελών και Παρέδρων αυτού για το 
δικαστικό έτος 2004 - 2005 ως εξής: 

I ΤΜΗΜΑ 

Πρόεδρος: Γεώργιος - Σταύρος Κούρτης, Αντιπρόε¬ 
δρος 

ΣΥΜΒΟΥΛΟΙ 
Κωτσόπουλος Ιωάννης 
Φώτη Ελένη 
Κώης Κωνσταντίνος 
Αγγελάρας Νικόλαος 
Ζαγκλιβερινού Μαρία 
Αναπληρωματικοί 
Ντούνη Σωτηρία 
Ζυμής Μιχαήλ 
ΠΑΡΕΔΡΟΙ 

Κουλουμπίνη Ευαγγελία-Ελισσάβετ 
Ζώη Κωνσταντίνα 
Λεντιδάκης Στυλιανός 
Καραθανασόπουλος Ευάγγελος 
Προβίδη Βασιλική 
Σακελλαρίου Ασημίνα 

II ΤΜΗΜΑ 

Πρόεδρος: Ευστάθιος Ροντογιάννης, Αντιπρόεδρος 

ΣΥΜΒΟΥΛΟΙ 

Φρύδας Αθανάσιος 

Καλδή Φλωρεντία 

Κωνσταντάς Γ εώργιος 

Κραμποβίτη Ευφροσύνη 


Αναπληρωματικοί 
Καραμαδούκη Χρυσούλα 
Θεοτοκάτου Ανδρονίκη 
ΠΑΡΕΔΡΟΙ 
Βοΐλης Γ εώργιος 
Κωστόπουλος Κωνσταντίνος 
Μυλωνά Αγγελική 
Κατσαρόλης Αντώνιος 
Τόλης Κωνσταντίνος 
Γναρδέλλη Θεολογία 
Τζούμα Δέσποινα 
Παραθύρας Κωνσταντίνος 
Κρέπης Κωνσταντίνος 

III ΤΜΗΜΑ 

Πρόεδρος: Ιωάννης Καραβοκύρης, Αντιπρόεδρος 

ΣΥΜΒΟΥΛΟΙ 

Αλεξανδρόπουλος Ηλίας 

Καλαμπαλίκη Γαρυφαλλιά 

Βλαχάκη Μαρία 

Αναπληρωματικοί 

Τομαράς Αντώνιος 

Ντάκουρης Χρήστος 

ΠΑΡΕΔΡΟΙ 

Μηλιώνης Νικόλαος 

Μαραγκού Γεωργία 

Ανδρεοπούλου Βασιλική 

Αθανασοπούλου Μαρία 

Νικητάκης Αντώνιος 

Μαυρουδή Αγγελική 

ΚάρκαληςΙωάννης 

IV ΤΜΗΜΑ 

Πρόεδρος: Γεώργιος Σχοινιωτάκης, Αντιπρόεδρος 

ΣΥΜΒΟΥΛΟΙ 

Μπαλαφούτης Ιωάννης 

Δημακόπουλος Θεοχάρης 

Ζυμής Μιχαήλ 

Ντούνη Σωτηρία 

Αναπληρωματικοί 

Ζαγκλιβερινού Μαρία 

Αγγελάρας Νικόλαος 

ΠΑΡΕΔΡΟΙ 

Λυκεσά Ελένη 

Πέππας Δημήτριος 

Τζομάκα Γεωργία 

Λεβέντη Αργυρώ 

Πανουτσακοπούλου Αγγελική 

Παπαθεοδώρου Ευφροσύνη 

VΤΜΗΜΑ 

Πρόεδρος: Χρήστος Χριστοφιλόπουλος, Αντιπρόε¬ 
δρος 

ΣΥΜΒΟΥΛΟΙ 
Κανδρής Κωνσταντίνος 
Λασκαράτος Διονύσιος 
Θεοτοκάτου Ανδρονίκη 
Καραμαδούκη Χρυσούλα 
Αναπληρωματικοί 
Κραμποβίτη Ευφροσύνη 
Κωνσταντάς Γ εώργιος 
ΠΑΡΕΔΡΟΙ 

Σαντοριναίου Ασημίνα 
Πουλής Σταμάτιος 
Κωνσταντάρα Δέσποινα 
Σκεύη Βιργινία 

Σοφιανού Βασιλική 
Σεραφή Ευαγγελία 
VI ΤΜΗΜΑ 

Πρόεδρος: Μιχαήλ Δημητρόπουλος, Αντιπρόεδρος 

ΣΥΜΒΟΥΛΟΙ 

Ντάκουρης Χρήστος 

Τομαράς Αντώνιος 

Αναπληρωματικοί 

Βλαχάκη Μαρία 

Καλαμπαλίκη Γαρυφαλλιά 

ΠΑΡΕΔΡΟΙ 

Ρασσιά Χριστίνα 

Εφεντάκης Κωνσταντίνος 

Τσακανίκας Δημήτριος 

Μαυρομμάτη Αργυρώ 

β) Οι Πρόεδροι των Τμημάτων να αναπληρώνονται από 
τον αρχαιότερο Σύμβουλο του Τμήματος και σε περίπτω¬ 
ση απουσίας, κωλύματος ή ελλείψεως τούτου από τον 
αμέσως επόμενο Σύμβουλο κ.ο.κ.. 

γ) Σε περίπτωση προαγωγής Παρέδρου ή Εισηγητή του 
Ελεγκτικού Συνεδρίου αυτός και μετά την προαγωγή του 
να εξακολουθήσει να υπηρετεί στο Τμήμα που τοποθετεί¬ 
ται με την παρούσα απόφαση. 

δ) Δεν γίνεται πρόταση τοποθέτησης στα Τμήματα του 
Ελεγκτικού Συνεδρίου των Παρέδρων α) Άννας Λιγωμέ¬ 
νου και β) Αντωνίου Κονιδιτσιώτη, διότι αυτοί έχουν τοπο¬ 
θετηθεί ύστερα από απόφαση του οικείου Ανωτάτου Δικα¬ 
στικού Συμβουλίου στον Άρειο Πάγο, για επικουρία του 
αρμοδίου για τον έλεγχο δηλώσεων περιουσιακής κατά¬ 
στασης Αντεισαγγελέα Αρείου Πάγου, σύμφωνα με το άρ¬ 
θρο 26παρ. 2του Ν. 2429/1996 από 23.9.2003 για δύο έτη. 

ε) Εξουσιοδοτείτον Πρόεδρο να επιφέρειτιςτυχόν ανα¬ 
γκαίες μεταβολές στις ως άνω συνθέσεις και τοποθετή¬ 
σεις σε περιπτώσεις υπηρεσιακών αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 

-*- 

Αποφ.’Αριθ. 266/ΐν/2004 (8) 

Η από 3.3.2004 αίτηση της Βενέτας Γ. Χριστοπούλου για 
τη λήψη ασφαλιστικών μέτρων κατά της εταιρείας 
«ΟΡΓΑΝΙΣΜΟΣ ΙΠΠΟΔΡΟΜΙΩΝ ΕΛΛΑΔΟΣ Α.Ε.», σύμ¬ 
φωνα με το άρθρο 9 παρ. 4 του Ν. 703/1977. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα συνεδριάσεων του 1ου ορό¬ 
φου των Γ ραφείων της (Κότσικα 1 Α και Πατησίων ) την 
10η Ιουνίου 2004, ημέρα Πέμπτη και ώρα 10:30, με την 
εξής σύνθεση: 

Πρόεδρος: Σπυρίδων Ζησιμόπουλος 
Μέλη: Νικόλαος Γεράσιμος 

Νικόλαος Καραμητσάνης, κωλυομένου του τα¬ 
κτικού Θεόδωρου Δεληγιαννάκη 


Δημόκριτος Άμαλλος, κωλυόμενου του τακτικού 

Παναγιώτη Μαντζουράνη 

Κων/νος Ηλιόπουλος 

Λεωνίδας Νικολούζος 

Γ εώργιος Τ ριανταφυλλάκης και 

Χαρίσιος Ταγαράς 

Γ ραμματέας: Ηλιάνα Κούτρα, κωλυομένηςτηςτακτικής 
Αλεξάνδρας-Μαρίας Ταραμπίκου. 

Τα λοιπά Τακτικά ή/και Αναπληρωματικά Μέλη, καίτοι 
προσκληθέντα δεν προσήλθαν λόγω δικαιολογημένου 
κωλύματος. 

Θέμα της συνεδριάσεως ήταν η από 3.3.2004 αίτηση 
της Βενέτας Γ. Χριστοπούλου για τη λήψη ασφαλιστικών 
μέτρων κατά της εταιρείας «ΟΡΓΑΝΙΣΜΟΣ ΙΠΠΟΔΡΟ¬ 
ΜΙΩΝ ΕΛΛΑΔΟΣ Α.Ε.», σύμφωνα μετοάρθρο9παρ. 4του 
Ν. 703/1977. 

Στη συνεδρίαση παρέστησαν: α) Η Βενέτα Γ. Χριστο- 
πούλου δια του πληρεξουσίου δικηγόρου της Δημητρίου 
Κουτσούκη και β) Ο «ΟΡΓΑΝΙΣΜΟΣ ΙΠΠΟΔΡΟΜΙΩΝ ΕΛ¬ 
ΛΑΔΟΣ Α.Ε.» (εφεξής ΟΔΙΕ) δια του πληρεξουσίου δικη¬ 
γόρου του Θεόδωρου Γουνελά. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας και πρότεινε τα εξής: Την 
απόρριψη της με ημ. αριθμ. πρωτ. 1244/3.3.2004 αίτησης 
της Βενέτας Γ. Χριστοπούλου για τη λήψη ασφαλιστικών 
μέτρων κατά της εταιρείας «ΟΡΓΑΝΙΣΜΟΣ ΔΙΕΞΑΓΩΓΗΣ 
ΙΠΠΟΔΡΟΜΙΩΝ ΕΛΛΑΔΟΣ Α.Ε». 

Στη συνέχεια το λόγο έλαβαν οι δικηγόροι της απούσας 
και της καθ’ ής, ανέπτυξαν τις θέσεις αυτών, έδωσαν δι- 
ευκρινήσεις, απάντησαν σε ερωτήσεις που τους υπέβα¬ 
λαν ο Πρόεδρος και τα Μέλη της Επιτροπής και ζήτησαν 
η μεν αιτούσα την αποδοχή της αίτησής της, η δε καθ’ ής, 
την απόρριψη αυτής, αναφερόμενοι και στα υπομνήματα 
που θα προσκομίσουν. 

Ο πληρεξούσιος δικηγόρος της απούσας ζήτησε από 
την Επιτροπή την εξέταση ενός μάρτυρα για τη θεμελίω- 
ση των ισχυρισμών του. Η δε Επιτροπή, αποδεχόμενη το 
αίτημα, εξέτασε τον μάρτυρα της απούσας Σωτήρη Αλε- 
ξανδράκη. 

Ο Πρόεδρος της Ε.Α. έδωσε προθεσμία έως την 21η 
Ιουνίου 2004, στα ενδιαφερόμενο μέρη για να προσκομί¬ 
σουν το υπόμνημά τους και τα στοιχεία που ζητήθηκαν 
από την Επιτροπή κατά την συζήτηση της υπόθεσης. 

Η Επιτροπή Ανταγωνισμού συνήλθε σε Διάσκεψη την 1 η 
Ιουλίου 2004, ημέρα Πέμπτη και ώρα 12:30 στην ως άνω 
αίθουσα συνεδριάσεων των Γ ραφείων της και αφού έλα¬ 
βε υπόψη τα στοιχεία του σχετικού φακέλου, την εισήγη¬ 
ση της Γ ραμματείας, τις απόψεις που διατύπωσαν, προ¬ 
φορικούς και εγγράφως τα ενδιαφερόμενο μέρη και την 
κατάθεση του μάρτυρος: 

ΣΚΕΦΘΗΚΕ ΩΣ ΕΞΗΣ 

Με την με αριθ. 1244/3.3.2004 αίτηση για λήψη ασφαλι¬ 
στικών μέτρων και μετά την υποβολή σχετικής καταγγε¬ 
λίας (αριθ. 1245/3.3.2004) η απούσα ζητά τη λήψη ασφα¬ 
λιστικών μέτρων κατά της Ανώνυμης Εταιρείας με την 
επωνυμία: «ΟΡΓΑΝΙΣΜΟΣ ΔΙΕΞΑΓΩΓΗΣ ΙΠΠΟΔΡΟΜΙΩΝ 
ΕΛΛΑΔΟΣ Α.Ε.» (εφεξής ΟΔΙΕ), επικαλούμενη παράβαση 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων που έχουν πα- 
ραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 

του άρθρου 2 του Ν.703/1977, όπως ισχύει και του άρ¬ 
θρου 82 Συνθ ΕΕ. 

ΙΑ) Η αιτούσα στην αίτησή της αναφέρει ότι δραστηριο¬ 
ποιείται από τον Ιούλιο 1999 στο χώρο των ιπποδρομιών, 
διαμεσολαβούσα στην προμήθεια ζωοτροφών και βιταμι¬ 
νών για τα άλογα που συμμετέχουν στις ιπποδρομίες, ενώ 
τον Σεπτέμβριο 2003 ολοκλήρωσε την αγορά του απαι- 
τούμενου εξοπλισμού για την επέκταση των δραστηριο¬ 
τήτων της και στον τομέα της προμήθειας ροκανιδίων - 
πριονιδίων για στρωμνή αλόγων. 

ΙΒ) Η καθ’ ής εταιρία ιδρύθηκε με τον Ν.598/1968 ως 
Ν.Π.Ι.Δ. και εποπτεύεται από το Υπουργείο Πολιτισμού 
και τη Γενική Γραμματεία Αθλητισμού. Σκοπό έχει την ορ¬ 
γάνωση και διεξαγωγή Ιπποδρομιών κατ’ αποκλειστικότη¬ 
τα στην Ελλάδα, καθώς και τη διαχείριση των ιπποδρο- 
μιακών στοιχημάτων για λογαριασμό του Ελληνικού Δη¬ 
μοσίου και αρχικά η έδρα της ήταν στο Δέλτα Φαλήρου. 
Με το Π.Δ. 56/1999 (ΦΕΚΑ59/26.3.1999) μετατράπηκε σε 
Ανώνυμη Εταιρεία με τον ίδιο σκοπό και επίσης την ίδρυ¬ 
ση και εκμετάλλευση σύγχρονου ιππόδρομου στον Ν. Ατ¬ 
τικής, την ίδρυση και νέων ιπποδρόμων στη χώρα, όπως 
αναφέρεται στο άρθρο 2 του Π.Δ. 

Το Ελληνικό Δημόσιο συμμετέχει στο κεφάλαιο της καθ’ 
ης σε ποσοστό που δεν δύναται να είναι κατώτερο του 
51% αυτού. Το Δ.Σ., σύμφωνα με άρθρο 11 παρ. 1 και 2 
του Π.Δ., είναι εντεκα(11)μελές και αποτελείται από επτά 
(7) εκπροσώπους του Δημοσίου, που ορίζονται με κοινή 
απόφαση του Υπουργού Οικονομίας και Οικονομικών και 
του Υφυπουργού Πολιτισμού. 

II Α. Οι ισχυρισμοί της απούσας μπορούν να συνοψι- 
σθούν στα εξής: 

Το Σεπτέμβριο του έτους 2003 η καθ’ ης, ενόψειτης με¬ 
ταφοράς του Ιπποδρόμου από το Φαληρικό Δέλτα στο 
Μαρκόπουλο Αττικής, η οποία ολοκληρώθηκε τον Οκτώ¬ 
βριο 2003, δημοσίευσε στον τύπο προκήρυξη για διενέρ¬ 
γεια ανοιχτού δημόσιου διαγωνισμού με τη διαδικασία 
του κατεπείγοντος, με κριτήριο κατακύρωσηςτη χαμηλό¬ 
τερη τιμή και αντικείμενο την προμήθεια ροκανιδιού για 
την επίστρωση 1.612 στάβλων στο νέο Ιππόδρομο. 

Ο διαγωνισμός κατακυρώθηκε σε εισαγωγική εταιρία, 
ενώ η αιτούσα δεν έλαβε εγκαίρως γνώση της διενέργει¬ 
άς του και δεν έλαβε μέρος σ’ αυτόν. 

Ενώ η καθ’ής διέδιδε ότι θα επιστρωθούν όλοι οι στά¬ 
βλοι δωρεάν με ροκανίδια για να είναι έτοιμες οι εγκατα¬ 
στάσεις για την έναρξη της διεξαγωγής των ιπποδρομιών, 
πώλησε την απαραίτητη ποσότητα ροκανιδίων-πριονι- 
δίων στην πλειοψηφία των προπονητών (στο 80% αυτών 
περίπου), χωρίς την υποχρέωση καταβολής του τιμήμα¬ 
τος πώλησης τοις μετρητοίς ή με χορήγηση ευλόγου χρό¬ 
νου πίστωσης, αλλά επιλέγοντας ως τρόπο εξόφλησης 
της οφειλής να λάβει το οφειλόμενο ποσό με συμψηφισμό 
από τις απαιτήσεις από τα χρηματικά έπαθλα που θα ει¬ 
σπράττει κάθε προπονητής, εφόσον το άλογό του κατα¬ 
ταχθεί σε θέση που κερδίζει χρηματικό έπαθλο, δηλαδή 
σε κάποια από τις τέσσερις πρώτες θέσεις. 

Πέραν της αρχικής προμήθειας που πραγματοποίησε η 
καθ’ ης σύμφωνα με το διαγωνισμό του έτους 2003, η αι¬ 
τούσα υποστήριξε ότι κατά τις πληροφορίες της η καθ’ ης 
θα προβεί εντός τους έτους 2004 σε νέες αγορές με ανοι¬ 
κτούς διαγωνισμούς, ακολουθώντας την ίδια πολιτική 
εξόφλησης του πιστωθέντος τιμήματος και ότι προτίθεται 
στο μέλλον να συνεχίσει την ίδια πολιτική, εκμεταλλευό¬ 
μενη έτσι καταχρηστικά τη μονοπωλιακή θέση που κατέ¬ 


χει στον τομέα διεξαγωγής ιπποδρομιών και τη δεσπό¬ 
ζουσα θέση που προσπαθεί να αποκτήσει και στη γειτονι¬ 
κή αγορά της προμήθειας ροκανιδίων για τη στρωμνή των 
αλόγων και ως εκ τούτου ζητά από την Επιτροπή να απα¬ 
γορεύσει στην καθ’ ης προσωρινά και προληπτικά να δρα¬ 
στηριοποιείται στην αγορά της προμήθειας ροκανιδιού 
και να μετέρχεται τις ανωτέρω πράξεις εμπορικής πολιτι¬ 
κής και ιδίως της εξόφλησης του τιμήματος με συμψηφι¬ 
σμό των απαιτήσεων των προπονητών από τα χρηματικά 
έπαθλα. 

II. Β. Οι ισχυρισμοί της καθ’ης εταιρείας μπορούν να συ- 
νοψισθούν στα εξής: 

Με την ανάληψη της Ολυμπιάδας του 2004 και στο πλαί¬ 
σιο του σχεδιασμού και της εκτέλεσης των Ολυμπιακών 
έργων αποφασίσθηκε η κατασκευή του Νέου Ιππόδρο¬ 
μου Αθηνών και του Ολυμπιακού Ιππικού Κέντρου στο 
Μαρκόπουλο Αττικής. Λόγω των προθεσμιών εκτέλεσης 
των Ολυμπιακών έργων προέκυψε ανάγκη επείγουσας 
εκκένωσης των εγκαταστάσεων του Φαλήρου και μετε¬ 
γκατάστασης του Ιππόδρομου. Η μετεγκατάσταση, για 
την οποία την ευθύνη είχε η καθ’ ης, περιελάμβανε μετα¬ 
ξύ άλλων την έγκαιρη ολοκλήρωση όλων των αναγκαίων 
εργασιών στο Μαρκόπουλο για τη διαμόρφωση λειτουρ¬ 
γικά έτοιμων εγκαταστάσεων και τη μεταφορά του όλου 
εξοπλισμού, καθώς και του ανθρώπινου και ζωικού δυνα¬ 
μικού και που ολοκληρώθηκε τον Οκτώβριο 2003. Απα¬ 
ραίτητη προϋπόθεση για τη μετεγκατάσταση του Ιππο¬ 
δρόμου αποτελούσε η ύπαρξη στρωμνής στους στά¬ 
βλους για λόγους υγιεινής, αλλά και ως αναγκαία 
υποδομή για την φιλοξενία ίππων. Η ανάγκη εξασφάλισης 
αυτής της υποδομής ήταν επιτακτική και υπό τις ισχύου- 
σες συνθήκες πίεσης χρόνου δεν θα ήταν δυνατό να επι¬ 
τευχθεί εάν επαφίετο στους μισθωτές των στάβλων. Για 
το λόγο αυτό, δυνάμει της υπ’ αρ. 1569/12.8.2003 απόφα¬ 
σης του Διοικητικού Συμβουλίου (ΔΣ) της καθ’ ης, διενερ- 
γήθηκε Ανοιχτός Δημόσιος Διαγωνισμός με τη διαδικασία 
που ορίζει ο κανονισμός Προμηθειών της ΟΔΙΕ (ΥΑ 
11221/6.5.1999), βάσει σχετικής διακήρυξης με τη διαδι¬ 
κασία του κατεπείγοντος (αρ. πρωτ. 2871/21.8.2003). 
Στην παραπάνω απόφαση του ΔΣ της καθ’ ης προβλέ- 
φθηκε ότι η πραγματική δαπάνη που θα προκύψει ύστερα 
από τον διαγωνισμό θα χρεωθεί αναλογικά σε όλους τους 
προπονητές που θα χρησιμοποιήσουν το ροκανίδι για 
τους στάβλους. Η πρόβλεψη αυτή ήταν, σύμφωνα με την 
καθ’ ης, αυτονόητη αφού σε διαφορετική περίπτωση (π.χ. 
δωρεάς) το κόστος θα επιβάρυνε τα οικονομικά αποτελέ- 
σματά της χωρίς νόμιμο λόγο και θα συνεπαγόταν ευθύ¬ 
νες της Διοίκησης. Διευκρινίζει δε ότι στο όνομα κάθε 
προπονητή ή ιδιοκτήτη ίππων που συμμετέχουν στις ιπ¬ 
ποδρομίες του Ελληνικού ιπποδρόμου, τηρείται χρεωπι- 
στωτικός λογαριασμός, μέσω του οποίου γίνονται οι πό¬ 
σης φύσεως προς αυτούς χρεώσεις και πιστώσεις, οι 
οποίες προκύπτουν κυρίως από τα έπαθλα των αγωνιζο- 
μένων ίππων που κερδίζουν. Η πάγια αυτή πρακτική συ- 
νάδει, σύμφωνα με την καθ'ης, με τη φύση του ιπποδρό¬ 
μου και δεν αποτελεί πολιτική εξόφλησης των συγκεκρι¬ 
μένων τιμολογίων, όπως ισχυρίζεται η αιτούσα. 

Στον ανωτέρω διαγωνισμό προσήλθαν δύο υποψήφιοι 
και ελλείψει εγγυητικής επιστολής του ενός και κατόπιν 
των νόμιμων ενεργειών, κατακυρώθηκε ο διαγωνισμός 
στην εταιρεία Ναε ΗοΓεθεΙιοθ ΤΓαόίπρ. Το κόστος της 
προμήθειας ήταν 13,20 ευρώ ανά σάκο τριάντα κιλών, με 
αντιστοιχία 2 σάκων ανά στάβλο. Η συγκεκριμένη προμή- 

θεία, όπως δηλώνει η καθ’ ης, έγινε υπό τις παραπάνω πε- 
ριγραφόμενες συνθήκες και για τους παραπάνω ειδικούς 
λόγους, δηλαδή την αντιμετώπιση άμεσων και επιτακτι¬ 
κών αναγκών και δεν υπήρχε «μεταπώληση» του συγκε¬ 
κριμένου υλικού στους προπονητές ή ιδιοκτήτες των ίπ¬ 
πων, αφού δεν υπήρξε και προσπορισμός κέρδους. 

Τέλος, η καθ’ ης βεβαιώνει ότι, παρότι έχει έκτου νόμου 
και έκτης συστάσεώς της το δικαίωμα της διαχείρισης και 
συντήρησης των ιπποδρομιακών εγκαταστάσεων, καθώς 
επίσης της ανάληψης κάθε εμπορικής ή άλλης αρμοδιό¬ 
τητας, ή διενέργειας υλικής πράξεως ή δικαιοπραξίας, 
άμεσα ή έμμεσα συνδεόμενης με το σκοπό της, και με την 
έννοια αυτή δεν θα ξέφευγε του σκοπού της η ανάληψη 
δραστηριότητας εμπορίας υλικών στρωμνής, δεν έχει 
προβεί η ίδια σε νέες προμήθειες ροκανιδιού, πέραν όσων 
προμηθεύτηκε με βάση το διαγωνισμό του Αυγούστου 
2003. 

Σύμφωνα με την καθ’ ής, στην υπό κρίση υπόθεση δεν 
συντρέχει καταχρηστική εκμετάλλευση δεσπόζουσας θέ¬ 
σης, ούτε επείγουσα περίπτωση, δεδομένου ότι η αιτού¬ 
σα δεν υφίσταται ανεπανόρθωτη βλάβη και ως εκ τούτου 
ζητά την απόρριψη της αίτησης. 

III. Επειδή σύμφωνα με τη διάταξη του άρθρου 9 παρ. 4 
του Ν. 703/1977, όπως ισχύει: «Η Επιτροπή Ανταγωνι¬ 
σμού είναι αποκλειστικά αρμόδια να λάβει ασφαλιστικά 
μέτρα αυτεπάγγελτα, κατόπιν αίτησης αυτού που έχει 
υποβάλει καταγγελία, κατά το άρθρο 24 του παρόντος νό¬ 
μου, ή κατόπιν αίτησης του Υπουργού Εμπορίου, όταν πι¬ 
θανολογείται παράβαση των άρθρων 1 και 2 του παρό¬ 
ντος νόμου και συντρέχει επείγουσα περίπτωση προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτούντα ή στο δημόσιο συμφέρον. Η Επι¬ 
τροπή Ανταγωνισμού μπορεί να απειλήσει χρηματική ποι¬ 
νή μέχρι ένα εκατομμύριο (1.000.000) δραχμές για κάθε 
ημέρα μη συμμόρφωσης προς την απόφασή της και να 
θωρήσει αυτή καταπεσούσα, όταν με απόφασή της βε¬ 
βαιώνεται η μη συμμόρφωση». 

Όπως γίνεται παγίως δεκτό, απαραίτητη προϋπόθεση 
για το βάσιμο της αίτησης που ασκείται με τη διαδικασία 
των ασφαλιστικών μέτρων είναι, μεταξύ άλλων, η απο¬ 
τροπή άμεσα επικείμενου κινδύνου ανεπανόρθωτης βλά¬ 
βης στον αιτούντα ή στο δημόσιο συμφέρον. Η ανεπα¬ 
νόρθωτη βλάβη, έννοια γνωστή στο Διοικητικό Δίκαιο και 
ρυθμιζόμενη ειδικώς στα άρθρα 200-205 του Κώδικα Δι¬ 
οικητικής Δικονομίας και στο άρθρο 52 Π .Δ. 18/1989, προ¬ 
ϋποθέτει απειλούμενη ζημία του αιτούντος, της οποίας η 
επανόρθωση θα είναι αδύνατη ή ιδιαίτερα δυσχερής σε 
περίπτωση ευδοκίμησης του ενδίκου βοηθήματος που 
ασκείται κατά την τακτική διαδικασία. Δεν αρκεί, δηλαδή, 
η πιθανολόγηση απλής χρηματικής ζημίας του αιτούντος, 
αλλά απαιτείται να συντρέχει ιδιαίτερη οικονομική δυσχέ¬ 
ρεια, η οποία να μπορεί να αποβεί καταστρεπτική για τον 


αιτούντα ή να επιφέρει ισχυρό οικονομικό κλονισμό του 
(ΕπΑνΣτΕ 484/2001, Αρμ. 2002, σελ. 112). Σε περίπτωση 
που η Επιτροπή Ανταγωνισμού δενπιθανολογείτην ύπαρ¬ 
ξη τέτοιας βλάβης απορρίπτει την αίτηση ως ουσιαστικά 
αβάσιμη (Ε.Α. 124/1998, 35/11/1999, 38/11/1999, 

212/111/2002,215/111/2002 και 218/111/2002). 

IV. Από την έρευνα της Γραμματείας, την ενώπιον της 
Επιτροπής ακροαματική διαδικασία, την εξέταση του 
μάρτυρα της αιτούσας Σωτήρη Αλεξανδράκη και αφού 
ελήφθησαν υπόψη τα αποδεικτικά στοιχεία που προσκό¬ 
μισαν τα μέρη, δεν πιθανολογήθηκε επείγουσα περίπτω¬ 
ση προς αποτροπή άμεσα επικείμενου κινδύνου ανεπα¬ 
νόρθωτης βλάβης στην αιτούσα ή στο δημόσιο συμφέρον 
διότι, πρώτον, από την κατάθεση του μάρτυράτηςκαιαπό 
τιμολόγια που προσκόμισε η ίδια προέκυψε ότι κατάτο τε¬ 
λευταίο εξάμηνο, προ της υπό κρίσιν αίτησης, εκείνη προ¬ 
μήθευε προπονητές αλόγων με ροκανίδι, όπως παράλλη¬ 
λα έπρατταν και άλλες ανταγωνιστικές επιχειρήσεις και 
συνεπώς, παρά την προμήθεια της καθ’ ης, τον Αύγουστο 
του έτους 2003, η αιτούσα δεν έπαυσε να διατηρεί πελα¬ 
τεία στη σχετική αγορά της προμήθειας ροκανιδιού, δεύ¬ 
τερον, επιπλέον της εμπορίας ροκανιδιού, η οποία, όπως 
η αιτούσα δήλωσε, αποτελεί νέα δραστηριότητα αυτής, 
εκείνη συνεχίζει κανονικά τις λοιπές επιχειρηματικές δρα¬ 
στηριότητες που ασκεί από το έτος 1999, σχετικά με την 
προμήθεια ζωοτροφών και βιταμινών για τα άλογα που 
συμμετέχουν στις ιπποδρομίες και συνεπώς έχει και άλλα 
έσοδα, επιπλέον εκείνων που προέρχονται από την πώλη¬ 
ση ροκανιδιού και τρίτον, δεν πιθανολογήθηκε ότι η καθ’ 
ης, πέραν της προμήθειας ροκανιδιού σε εκτέλεση του 
διαγωνισμού του Αυγούστου 2003, προμηθεύτηκε στη 
συνέχεια νέες ποσότητες, τις οποίες διέθεσε στους προ¬ 
πονητές αλόγων με τον ίδιο τρόπο εξόφλησης του τιμή¬ 
ματος με εκείνον που διέθεσε την αρχική. Πέραν αυτών, η 
καθ’ ης ρητώς δήλωσε ενώπιον της Επιτροπής ότι δεν 
προτίθεται στο εγγύς μέλλον να δραστηριοποιηθεί στην 
ίδια σχετική αγορά, επαναλαμβάνοντας τους όρους της 
υπό κρίση εμπορικής πολιτικής που αμφισβητεί η αιτού¬ 
σα. 

Ενόψει των ανωτέρω, παρέλκει η εξέταση της συνδρο- 
μήςτωνπροϋποθέσεωντου άρθρου 2του Ν.703/1977 και 
82ΣΕΕ. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή απορρίπτει την υπ’ αριθμ. 1244/3.3.2004 αί¬ 
τηση της απούσας για λήψη ασφαλιστικών μέτρων ως ου¬ 
σιαστικά αβάσιμη. 

Η παρούσα εκδόθηκετην 5η Ιουλίου 2004. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΗΛΙΑΝΑ ΚΟΥΤΡΑ 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 βυΐΌ προσαυξανόμενη 
κατά 1 θογο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίαχ :210-9472556 ίηΐθπίθΐ: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθιύιθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































